Diari Oficial de la Generalitat Valenciana


Sumari del DOGV 8240, del 22-02-2018 (2018/1614)

RESOLUCIÓ de 14 de febrer de 2018, de la Conselleria de Sanitat Universal i Salut Pública, per la qual es convoquen dues beques en la Direcció General de Farmàcia i Productes Sanitaris per al foment de la formació complementària en diverses matèries.
----------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8240

Data del DOGV
:   22-02-2018

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2018/1614


Data del document
:   14-02-2018

Organisme emissor
:   Conselleria de Sanitat Universal i Salut Pública

Tipus de document
:   Resolució

Anàlisi jurídica

 Descriptors 

:   * Conselleria de Sanitat Universal i Salut Pública
    * ajuda pública

RESOLUCIÓ de 14 de febrer de 2018, de la Conselleria de Sanitat Universal i Salut Pública, per la qual es convoquen dues beques en la Direcció General de Farmàcia i Productes Sanitaris per al foment de la formació complementària en diverses matèries. [2018/1614]  
La prestació farmacèutica és un dels pilars bàsics de les polítiques sanitàries. Tant l'ordenació i el control de les seues prestacions com la provisió, l'assistència i les prestacions complementàries, conformen una xarxa ineludible per a oferir al ciutadà una sanitat de qualitat i segura.  
  
La realització de pràctiques professionals en l'àmbit de l'Administració pública ofereix una oportunitat formativa als joves llicenciats i constitueix un valuós instrument per a complementar els coneixements teòrics adquirits en els seus estudis universitaris.  
En el marc de la política dirigida a la integració i formació de joves, la concessió de beques suposa un suport important, ja que l'objectiu principal es concreta a afavorir l'exercici del dret a l'educació i el desenvolupament socioprofessional dels joves, completar la seua formació acadèmica o dur a terme determinats estudis en el camp de la investigació científica i tecnològica, i facilitar les pràctiques professionals i/o l'especialització professional i aconseguir amb això un complement a la seua formació acadèmica, al mateix temps que es faciliten els primers contactes amb el món laboral en el sector públic, tot això d'acord amb les competències exclusives de la Generalitat arreplegades en els articles 49.1 i 53.1 de l'Estatut d'Autonomia de la Comunitat Valenciana.  
  
Amb aquest fi, la Conselleria de Sanitat Universal i Salut Pública, en el marc de la política dirigida a fomentar la formació dels becats/ades a través de la realització de pràctiques professionals, convoca la concessió de dues beques en la Direcció General de Farmàcia i Productes Sanitaris.  
L'aprovació de la Llei 38/2003, de 17 de novembre, general de subvencions, el Reial decret 887/2006, de 21 de juliol, pel qual s'aprova el Reglament de la dita llei, el Decret 132/2009, de 4 de setembre, del Consell, pel qual es regula la concessió de beques i l'Ordre 17/2011, de 6 de maig, de la Conselleria de Justícia i Administracions Públiques, per la qual es desenvolupa el capítol II de les beques de pràctiques professionals, del Decret 132/2009, fan necessària l'elaboració i la publicació d'aquesta resolució, i respectar les noves exigències de les esmentades normes.  
Per això, i en virtut de les facultats que em confereix el Decret 37/2017, de 10 de març, del Consell, pel qual s'aprova el Reglament orgànic i funcional de la Conselleria de Sanitat Universal i Salut Pública, així com els articles 28 de la Llei 5/1983, de 30 de desembre, del Consell i 160.2 de la Llei 1/2015, de 6 de febrer, d'hisenda pública, del sector públic instrumental i de subvencions, i segons el que estableix el Decret 132/2009, de 4 de setembre, del Consell, pel qual es regula la concessió de beques, resolc:  
  
Primer. Objecte i àmbit d'aplicació  
Constitueix l'objecte d'aquesta resolució, procedir a la convocatòria d'un procediment de concurrència competitiva per a la concessió de dues beques per al foment de la formació complementària en diverses matèries, en la Direcció General de Farmàcia i Productes Sanitaris, de la Conselleria de Sanitat Universal i Salut Pública.  
Les beques tenen per objecte el foment de la formació complementària en la Direcció General de Farmàcia i Productes Sanitaris, de la Conselleria de Sanitat Universal i Salut Pública, en la matèria següent:  
  
1 beca en el Programa del Gestor d'Inspecció de la Indústria Farmacèutica i Cosmètica: inspecció de sistemes de qualitat de la indústria farmacèutica.  
1 beca en el Programa d'Investigació Clínica amb Medicaments i Productes Sanitaris de la Comunitat Valenciana.  
La dita formació s'efectuarà a través de pràctiques professionals realitzades en unitats adscrites a la Direcció General de Farmàcia i Productes Sanitaris de la Conselleria de Sanitat Universal i Salut Pública.  
  
Segon. Nombre de beques  
Es convoquen dues beques destinades a llicenciats/ades, graduats/ades en Farmàcia, que exerciran les activitats objecte de la beca, en la Direcció General de Farmàcia i Productes Sanitaris.  
Els requisits de titulació són els següents:  
1 beca destinada a llicenciats/des, graduats/des en Farmàcia per a la realització de pràctiques professionals en el Programa del Gestor d'Inspecció de la Indústria Farmacèutica i Cosmètica: inspecció de sistemes de qualitat de la indústria farmacèutica.  
1 beca destinada a llicenciats/des, graduats/des en Farmàcia per a la realització de pràctiques professionals en el Programa d'Investigació Clínica amb Medicaments i Productes Sanitaris de la Comunitat Valenciana.  
  
Tercer. Dotació, duració i pagament de la beca  
1. Les beques dels programes:  
Programa del Gestor d'Inspecció de la Indústria Farmacèutica i Cosmètica: inspecció de sistemes de qualitat de la indústria farmacèutica.  
Programa d'Investigació Clínica amb Medicaments i Productes Sanitaris de la Comunitat Valenciana.  
Les beques estan dotades amb 1.000 - bruts mensuals, subjectes a les retencions que procedisquen legalment, i suposen un import brut màxim de 12.000 - cada beca, i el global màxim de les convocatòries és de 24.000 ?, i es finança a càrrec de l'aplicació pressupostària 62.25.76.2996.816.66.9, codi línia comptable S4542000, dels pressupostos de la Generalitat, segons el desglossament inicial següent:  
  
Any 2018 Any 2019 Total  
20.000 - 4.000 - 24.000 -  
  
  
De conformitat amb el Reial decret 1493/2011, de 24 d'octubre, pel qual es regulen els termes i les condicions d'inclusió en el Règim General de la Seguretat Social de les persones que participen en programes de formació, en desplegament del que preveu la disposició addicional tercera de la Llei 27/2011, d'1 d'agost, sobre actualització, adequació i modernització del sistema de la Seguretat Social, es procedirà al finançament de la quota empresa de la Seguretat Social de les persones adjudicatàries d'aquesta convocatòria a càrrec de l'aplicació pressupostària 01.78.33.9795.243.55.3, codi línia comptable S4542000, pels imports que s'establisquen en la normativa vigent en aquesta matèria.  
  
2. La duració de les beques comprendrà, des de la incorporació de la persona adjudicatària mitjançant una resolució de la Direcció General de Farmàcia i Productes Sanitaris, fins a un període màxim de 12 mesos. La incorporació del becari/ària no serà, en cap cas, anterior a l'1 de març de 2018.  
Amb la finalitat de maximitzar el període de formació de l'adjudicatari/ària en el cas que l'inici de les beques siga posterior a la data indicada anteriorment, podran reajustar-se els imports previstos en aquesta convocatòria, sempre que hi haja crèdit adequat i suficient en els pressupostos corresponents.  
El període de duració podrà prorrogar-se sense necessitat de nova convocatòria per un període màxim de dotze mesos addicionals, sempre que hi haja la disponibilitat pressupostària corresponent i l'exercici de l'activitat que s'estiga fent així ho requerisca o aconselle.  
  
3. Els imports de les beques s'abonaran mensualment, amb el certificat previ de la Direcció General de Farmàcia i Productes Sanitaris i una vegada realitzades les retencions legals corresponents.  
4. La no incorporació del becari/ària en el termini assenyalat suposarà la renúncia a la beca concedida.  
  
Quart. Bases reguladores d'aquesta convocatòria  
Les bases reguladores d'aquesta convocatòria són les establides en l'annex I de l'Ordre 10/2017, de 19 d'octubre, de la Conselleria de Sanitat Universal i Salut Pública, per la qual s'aproven les bases reguladores de concessió de beques per a la realització de pràctiques professionals en la direcció general amb competència en matèria de farmàcia i productes sanitaris.  
  
Cinqué. Finançament de la beca  
Les beques que regulen aquesta resolució, es finançaran a càrrec del programa pressupostari de la Conselleria de Sanitat Universal i Salut Pública 24.65.72.7670.090.87.2, línia de subvenció amb codi comptable S4542000, dels pressupostos de la Generalitat per a l'any 2018.  
  
Sisé. Comissió avaluadora  
La composició de la comissió avaluadora estarà integrada per:  
a) Raquel Tena Barreda, en qualitat de persona titular de la subdirecció general amb competència en matèria de farmàcia i productes sanitaris.  
b) Julio Muelas Tirat, en qualitat de persona titular del Servei d'Ordenació, Control i Vigilància de Productes Farmacèutics de la direcció general amb competència en matèria de farmàcia i productes sanitaris.  
  
c) Eliseo González Abellán, en qualitat de persona titular de la Secció d'Inspecció d'Indústries Farmacèutiques del Servei d'Ordenació, Control i Vigilància de Productes Farmacèutics, de la direcció general amb competència en matèria de farmàcia i productes sanitaris.  
d) Beatriz Pedrós Marí, en qualitat de farmacèutica inspectora de la direcció general amb competència en matèria de farmàcia i productes sanitaris.  
e) M.ª José Torner Giner, en qualitat de persona titular de la Secció de Productes Sanitaris, del Servei d'Ordenació, Control i Vigilància de Productes Farmacèutics, de la direcció general amb competència en matèria de farmàcia i productes sanitaris.  
Actua de secretària de la comissió avaluadora, Beatriz Pedrós Marí.  
  
Es promourà en aquesta comissió, tal com estableix la Llei orgànica 3/2007, de 22 de març, per a la igualtat efectiva de dones i homes i la Llei 9/2003, de 2 d'abril, de la Generalitat, per a la igualtat entre dones i homes, en la mesura que siga possible el respecte del principi de participació equilibrada de dones i homes.  
3. La comissió se sotmetrà, quant al seu règim de funcionament, a allò que s'ha disposat per als òrgans col·legiats en article 15 i següents de la Llei 40/2015, d'1 d'octubre, de règim jurídic del sector públic, i en l'article 18 del Decret 132/2009, de 4 de setembre, del Consell, pel qual es regula la concessió de beques.  
4. La comissió prendrà els seus acords per majoria simple, s'alçarà acta de les sessions que celebre i dels acords que adopte.  
5. Conclòs el procés de selecció, la comissió avaluadora elevarà la seua proposta, en forma i termini per a la seua resolució, a la persona titular de la direcció general amb competència en matèria de farmàcia i productes sanitaris.  
  
Seté  
Aquesta convocatòria no necessita ser notificada a la Comissió Europea per no tindre tots els requisits de l'article 107 del Tractat de Funcionament de la Unió Europea, de conformitat amb el que preveuen els articles 3.4 i 7.4 del Decret 147/2007, del Consell (DOGV 5596, 11.08.2007), ja que les ajudes previstes van destinades a l'atorgament de dues beques per a pràctiques professionals, els beneficiaris de les quals són persones físiques que no exerceixen activitat econòmica, i per tant no afecta els intercanvis comercials entre estats membres, no produeix cap falsejament a la competència, ni afavoreix determinades empreses o produccions.  
  
Huité  
S'autoritza el titular de la Direcció General de Farmàcia i Productes Sanitaris perquè, en l'àmbit de les seues competències, adopte les mesures i resolucions necessàries per al desplegament i l'execució d'aquesta convocatòria.  
  
Nové  
Aquesta resolució produirà efectes a partir de l'endemà de la publicació en el Diari Oficial de la Generalitat Valenciana.  
  
Deu  
En tot allò no regulat en aquesta resolució, caldrà ajustar-se al que disposa la Llei de la hisenda pública de la Generalitat i els preceptes bàsics de la Llei 38/2003, de 17 de novembre, general de subvencions, el Reial decret 877/2006, de 21 de juliol, pel qual s'aprova el reglament de la Llei 38/2003, el Decret 132/2009, de 4 de setembre, del Consell, pel qual es regula la concessió de beques i l'Ordre 17/2011, de 6 de maig, per la qual es desplega el capítol II de les beques de pràctiques professionals, del Decret 132/2009.  
  
Onze  
Contra aquesta resolució que posa fi a via administrativa, es podrà interposar un recurs contenciós administratiu, d'acord amb el que preveu l'article 46 de la Llei 29/1998, de 13 de juliol, reguladora de la jurisdicció contenciosa administrativa, dins del termini de dos mesos, comptadors des de l'endemà de la publicació, davant de la Sala Contenciosa Administrativa del Tribunal Superior de Justícia de la Comunitat Valenciana, si bé, podrà interposar-se potestativament, recurs de reposició davant del conseller de Sanitat en el termini d'un mes, d'acord amb el que disposen els articles 123 i 124 de la Llei 39/2015, d'1 d'octubre, del procediment administratiu comú de les administracions públiques.  
  
  
València, 14 de febrer de 2018.- La consellera de Sanitat Universal i Salut Pública: Carmen Montón Giménez.